钦定古今图书集成/明伦汇编/氏族典/第533卷 > 郭以重
## 钦定古今图书集成/明伦汇编/氏族典/第533卷 > 郭以重

按《黄冈县志》：以重，黄州卫指挥也。倜傥有气节。癸未，
贼窥黄州，以重乡居，率妻子将赴难，未及黄而城陷，
遇贼，众掠至，执重。重厉声曰：“吾世为朝廷武臣，岂从
贼耶？”贼露刃恐之，且诱以富贵。重曰：“从汝诚易，但抱
小儿者，乃吾妻也，汝为我杀之，吾无累矣。”贼果杀重，
夺贼刀杀一贼。群贼大至，重赴水死。